Przigòda z chònicczim Amatorsczim Kaszëbsczim Téatrã KPZ dlô jegò nôleżników zaczãła sã w 2007 rokù – dramatã ksãdza Bernarda Sëchtë „Spiącé wòjskò”. Dali béł „Sąd Nieòstateczny” Lecha Bądkòwsczégò i „Bëtowsczé Strôszczi” Antoniégò Peplińsczégò. Wszëtczé te przedstawienia reżisérowa Felicjô z Basków Bòrzëszkòwskô. Pòstãpny téater, z ùdzélã môłëch aktorów – dzecy, sparłãczony béł z legeńdą Danutë Kristinë Sykòrsczi. Dali bëła minidrama „Córczi Młënarza”, chtërną zrëchtowała Janina Kòsedowskô, a kùreszce kòmediô Rómana Drzéżdżóna pòd titlã „Niesama”. Przez te czile lat dzejaniô aktorzë z Chòniców pòkazalë swòją aktorską mésternotã w wiele môlach, a wszëtczé jich wëstãpë bëłë widzałim dobëcym. Dlôte w swòjim miesce artiscë gwësno mògą ju gadac, że grają dlô „swòjich lëdzy”, swòji pùbliczi. Chcą robic wôrtny kaszëbsczi téater